ज्ञातव्य हो कि क्षेत्रीय आयुर्वेदिक एवं यूनानी अधिकारी डाॅ0 शिव शंकर त्रिपाठी के कुशल निर्देशन में जनपद लखनऊ में स्थित विभिन्न आयुर्वेदिक चिकित्सालयों में आयुर्वेद के प्रति जनता मेें जागरूकता बढ़ाने के उद्ेदश्य से विशेष चिकित्सा शिविरों का आयोजन किया जा रहा है। विशेष चिकित्सा शिविरों के माध्यम से जहाँ रोगियों को उपचारित कर औषधियाँ प्रदान की जाती हैं वहीं उन्हें रोगों से बचने के उपाय तथा सामान्य जीवन में पेड़-पौधों, फूलों, मसालों एवं अन्य रूप में पाई जाने वाली आयुर्वेदिक औषधियों के बारे में भी जानकारी प्रदान की जाती है। डाॅ0 शिव शंकर त्रिपाठी ने बताया कि इन चिकित्सा शिविरों में बड़ी संख्या में आने वाले रोगियों की संख्या से आयुर्वेद के प्रति बढ़ रहे लोगों के रूझान का पता चलता है।